ПЕДАГОГИЧЕСКА РАЗРАБОТКА НА УРОК

Тема: Истинското приятелство
(по приказката „Силният лъв и малката мишка“ Българска народна приказка)
Клас: II клас
Тип урок:  Интегриран (БЕЛ + Технологии и предприемачество)
Продължителност: 2 учебни часа 
Образователно направление: Български език и литература; Технологии и предприемачество; Социално-емоционално учене
I. Образователни цели
1. Предметни цели (БЕЛ)
· Усъвършенстване на четивната техника;
· Разбиране на съдържанието и поуката на приказка;
· Изразяване на мнение по поставен въпрос.
2. По технологии и предприемачество
· Работа в екип;
· Разпределяне на роли;
· Създаване на общ продукт.
3. Социално - емоционални цели
· Разпознаване и назоваване на емоции;
· Развитие на емпатия;
· Осъзнаване значението на взаимопомощта.
II. Очаквани резултати
В края на урока учениците:
· Преразказват кратко съдържанието на приказката;
· Формулират поуката;
· Дават примери за истинско приятелство;
· Работят съвместно по създаване на „Дърво на приятелството“.

III. Ключови компетентности
· Социални и емоционални компетентности
· Инициативност и предприемчивост
· Умения за отговорно взимане на решения
IV. Методи и форми на работа
Методи:
· Беседа
· Изразително четене
· Работа в групи
· Дискусия
Форми:
· Фронтална
· Групова
· Индивидуална
V. Необходими материали
· Текст на приказката
· Мултимедия / интерактивна дъска
· Кратко видеоклипче за приятелството
Песен за приятелството
· Голям картон с апликирано дърво
· Цветни листчета (сърца)
· Флумастери, лепило, химикал
VI. Ход на урока
1. Организационен момент (2 мин.)
· Поздрав, създаване на позитивна атмосфера.
2. Мотивация (5 мин.)
🎥 Прожектиране на кратко анимационно клипче.


Въпроси:
/Учител/
Какво според вас е приятелство?
Как се чувствате с вашите приятели?
3. Четене и възприемане (15 мин.)
📖 Четене на приказката „Силният лъв и малката мишка“.

Един ловец хванал с клопка в гората лъв, вързал го с въже и пратил другарите си в града да купят синджир, за да вържат още по-здраво силното животно. Лъвът бил вързан за един дъб. Той ревал страшно, дърветата се превивали от гласа му, копал с краката и изровил всичко наоколо. 
А близо до корена на дъба имало дупка. А в дупката една мишка се сгушила, изплашена от рева. По едно време, когато лъвът се уморил да реве и да копае с краката си, мишката излязла да види какви са тия ревове. Поразгледала насам-натам и като не видяла нищо, попитала лъва, а той замахнал с опашката си и рекъл сърдито: 
— Махни се, гадино, и ти ли сега се намери да дойдеш? 
Мишката се уплашила и се прибрала в дупката си, ала не могла дълго да устои и пак излязла, но лъвът и тоя път я прогонил. Трети път излязла мишката из дупката си и тихо рекла на лъва: 
— Кажи ми, приятелю, от какво имаш нужда? Може би ще ти помогна! 
Лъвът изръмжал: 
— Не видиш ли какво ми е? Хванаха ме едни ловци, вързаха ме с това въже и пратиха едного в града да донесе синджир, за да ме вържат по-здраво и да ме водят из градовете, за да ми се смеят и подиграват всички. Който ме види, все ще рече: „Значи и царят на животните може да стане за посмешище?“ Какво можеш да ми помогнеш ти, като си толкова малка и слабичка? 
— Та това ли ти било мъката? Защо не ми каза по-рано? — попитала мишката. — Ей сега ще видиш как ще те спася. 
Мишката се хвърлила на врата на лъва и „кръц, кръц, кръц“, прегризала въжето. 
— Бягай сега, лъвчо! — извикала мишката щастлива. 
А лъвът, щом се видял свободен, хукнал да бяга и се чудел: „Как можа да се случи така! Аз, такъв голям и силен лъв, цар на всички животни, страшилище за малки и големи, какво стана с мен! Какво дойде до главата ми! Какво време доживях, та сега да се имам длъжник на една нищо и никаква мишка! Как се случва така, че и най-силният и могъщ не знае откъде може да му дойде помощ! Затова трябва винаги и с всички — и с малки, и с големи — да бъдеш всякога приятел.“ 

Беседа:
· Лъвът пощадява малката мишка.
· Промяната в отношението на лъва към мишката в началото и в края на приказката.
Дискусия:
· Как мишката печели доверието на лъва?
· Успяват ли героите да се сприятелят? Защо?
· Намираме ли поука в приказката? Коя е тя?
Извод:
· „Никой не е толкова малък, че да не може да помогне.“
· „Приятел е този, който остава до теб“
4. Социално-емоционална дейност (15 мин.)
· Учениците определят чувствата на героите.
· Обсъждане на емпатията и подкрепата.
· Работен лист: Как постъпват истинските приятели.
· Обсъждане на възможните отговори.

5. Практическа дейност – Технологии и предприемачество (25 мин.)
Изработване на „Дърво на приятелството“
Разпределяне на роли:
· Учителят предварително раздава на всяко дете цветни листчета, от които да изрежат по едно сърчице.
· Всеки ученик сам записва върху сърчицето едно качество, което според него трябва да притежава всеки истински приятел.
· Когато всички са готови, един по един назовава това, което е записал и го залепва върху изрисуваното дърво. 
Обсъждане:
Какво се получи, когато работихме заедно?
Как се чувствахте докато работихте в екип?
6. Рефлексия (3 мин.)
Учениците довършват думите на учителя:
„Истинският приятел е…“
„Аз ще бъда добър приятел, като…
VII. Оценяване
· Оценяването е формативно – чрез наблюдение и устна обратна връзка.
IX. Заключение
Урокът развива не само четивни умения, но и социално-емоционални компетентности. Чрез интеграция с Технологии и предприемачество учениците изграждат умения за сътрудничество, инициативност и отговорност.











РАБОТЕН ЛИСТ
ИСТИНСКОТО ПРИЯТЕЛСТВО
По Българска народна приказка  „Силният лъв и малката мишка“

Име : __________________________________ Клас : ________Дата : __________

1. Кои са главните герои в приказката?
а) __________________________________________
б) __________________________________________

2. Как мишката помага на лъва?
……………………………………………………………………………………………
……………………………………………………………………………………………
……………………………………………………………………………………………
……………………………………………………………………………………………
……………………………………………………………………………………………

3. Какво ни учи приказката за приятелството?
Огради верния отговор:
 а ) Само силните могат да помагат.
 б ) Всеки може да бъде полезен, дори и да е малък.
в ) Не трябва да помагаме на другите.

4. Свържи думите с правилния герой:
Лъвът  → ___________________________
Мишката → _________________________
(смел, малка, благодарен, силен)

5. Как ти можеш да бъдеш добър приятел?

……………………………………………………………………………………………
……………………………………………………………………………………………
……………………………………………………………………………………………
……………………………………………………………………………………………
……………………………………………………………………………………………
……………………………………………………………………………………………
……………………………………………………………………………………………
……………………………………………………………………………………………














Линк за песен: 
https://www.youtube.com/watch?v=tPTv1dp75E0

Линк за видеоклип: 
https://www.youtube.com/watch?v=WUcROHJ4S0w

